**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO „DĖL SAUGAUS ELGESIO KLAIPĖDOS MIESTO SAVIVALDYBĖS PAVIRŠINIŲ VANDENS TELKINIŲ VANDENYJE IR ANT PAVIRŠINIŲ VANDENS TELKINIŲ LEDO TAISYKLIŲ TVIRTINIMO“ PROJEKTO**

**1. Projekto rengimą paskatinusios priežastys**

Nuo 2020 m. sausio 1 d. įsigaliojo Lietuvos Respublikos vandens įstatymo pakeitimai, kuriais buvo tobulintas teisinis reglamentavimas, susijęs su nustatytų saugaus elgesio paviršinių vandens telkinių vandenyje ir ant paviršinių vandens telkinių ledo reikalavimų laikymosi užtikrinimu ir skęstančiųjų gelbėjimo darbų organizavimu. Šiais įstatymo pakeitimais buvo ne tik apibrėžta sąvoka „Paplūdimys“, bet ir suvienodinta savivaldybių tarybų tvirtinamų Saugaus elgesio paviršinių vandens telkinių vandenyje ir ant paviršinių vandens telkinių ledo taisyklių rengimo praktika, nustatyta aiški institucijų kompetencija, susijusi su skęstančiųjų gelbėjimo darbų organizavimu paplūdimyje ir ne paplūdimio teritorijoje.

Vandens įstatymo 10 straipsnio 4 dalyje numatyta, kad saugaus elgesio paviršinių vandens telkinių vandenyje ir ant paviršinių vandens telkinių ledo taisykles tvirtina savivaldybių tarybos pagal Lietuvos Respublikos vidaus reikalų ministro patvirtintas pavyzdines Saugaus elgesio paviršinių vandens telkinių vandenyje ir ant paviršinių vandens telkinių ledo taisykles. Tokias taisykles Lietuvos Respublikos vidaus reikalų ministras patvirtino 2019 m. gruodžio 12 d. įsakymu Nr. 1V-988 „Dėl pavyzdinių saugaus elgesio paviršinių vandens telkinių vandenyje ir ant paviršinių vandens telkinių ledo taisyklių patvirtinimo“ (toliau – Pavyzdinės taisyklės) (įsigaliojo nuo 2020 m. sausio 1 d.), kurių 2 punkte numatyta, kad Pavyzdinių taisyklių pagrindu savivaldybių tarybos tvirtina Saugaus elgesio paviršinių vandens telkinių vandenyje ir ant paviršinių vandens telkinių ledo taisykles.

Vadovaujantis minėtais teisinės aktais būtina savivaldybės tarybos sprendimu patvirtinti naujas Saugaus elgesio Klaipėdos miesto savivaldybės paviršinių vandens telkinių vandenyje ir ant paviršinių vandens telkinių ledo taisykles.

**2. Parengto projekto tikslai ir uždaviniai**

Projektu siekiama įgyvendinti Vandens įstatymo 10 straipsnio 4 dalyje ir Pavyzdinių taisyklių 2 punkte nustatytą reikalavimą bei, atsižvelgus į Klaipėdos miesto savivaldybės teritorijos ir joje esančių vandens telkinių ypatybes, nustatyti bendruosius žmonių saugaus elgesio paviršinių vandens telkinių vandenyje ir ant vandens telkinių ledo reikalavimus ir gelbėjimo darbų paplūdimiuose organizavimo principus.

**3. Kaip šiuo metu yra teisiškai reglamentuojami projekte aptarti klausimai**

Žmonių saugaus elgesio Klaipėdos miesto savivaldybės paviršinių vandens telkinių vandenyje ir ant paviršinių vandens telkinių ledo taisykles Klaipėdos mieste nustato „Saugaus elgesio Klaipėdos miesto savivaldybės paviršinių vandens telkinių vandenyje ir ant paviršinių vandens telkinių ledo taisyklės“, patvirtintos Klaipėdos miesto savivaldybės tarybos 2018 m. balandžio 26 d. sprendimu Nr. T2-93 „Dėl saugaus elgesio Klaipėdos miesto savivaldybės paviršinių vandens telkinių vandenyje ir ant paviršinių vandens telkinių ledo taisyklių tvirtinimo“.

**4. Kokios numatomos naujos teisinio reglamentavimo nuostatos ir kokių teigiamų rezultatų laukiama**

Projekte be bendrųjų žmonių saugaus elgesio paviršinių vandens telkinių vandenyje ir ant paviršinių vandens telkinių ledo reikalavimų, nustatomi ir skęstančiųjų gelbėjimo darbus organizuojantys subjektai.

Priėmus projektą bus įgyvendinti Vandens įstatymo 10 straipsnio 4 dalyje ir Pavyzdinių taisyklių 2 punkte nustatyti reikalavimai bei bus nustatyti žmonių saugaus elgesio reikalavimai Klaipėdos miesto savivaldybės paviršinių vandens telkinių vandenyje ir ant paviršinių vandens telkinių ledo ir gelbėjimo darbų paplūdimiuose organizavimo principai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Neigiamų priimto sprendimo pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys**

Šiam sprendimui įgyvendinti kitų teisės aktų parengti nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai**

Šiam sprendimo projektui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne)**

Nėra.

**9. Kiti reikalingi pagrindimai ir paaiškinimai**

Nėra.

PRIDEDAMA. Teisės aktų išrašas, 1 lapas.

|  |  |  |
| --- | --- | --- |
| Viešosios tvarkos skyriaus vedėja |  | Kristina Vintilaitė |